เรื่องร้องเรียน (ถนน) วันที่ 2022-10-03 02:46:50 — แขวงลาดกระบัง เขตลาดกระบัง กรุงเทพมหานคร
เรื่อง   ขอให้พิจารณาการนับระยะเวลาเพื่อแต่งตั้งให้ดำรงตำแหน่งประเภททั่วไประดับชำนาญงาน
                   จาก 6 ปี ให้เหลือ 4 ปี ตามหลักเกณฑ์สำนักงานก.พ.
เรียน   กองพิทักษ์ระบบคุณธรรม กรุงเทพมหานคร และสำนักงาน กก
สิ่งที่ส่งมาด้วย  1. ประกาศรับสมัครบุคคลฯ ลว. 25 พ.ค.6 2. เอกสารหนังสือราชการจากจากสำนักงาน กพ.
          		ตามหนังสือสำนักงานการเจ้าหน้าที่ (ส่วนการบรรจุแต่งตั้ง) ที่ กท 0404/4779                      ลงวันที่ 25 พฤษภาคม 2565 เรื่อง การรับสมัครคัดเลือกบุคคลเพื่อแต่งตั้งให้ดำรงตำแหน่งประเภททั่วไป          ระดับชำนาญงาน ประจำปีงบประมาณ พ.ศ.2565 และตามประกาศกรุงเทพมหานคร เรื่องรับสมัครบุคคล                เพื่อแต่งตั้งประเภททั่วไประดับชำนาญงาน ประจำปีงบประมาณ พ.ศ. 2565 ข้อ 2 คุณสมบัติของผู้สมัครสอบคัดเลือก เอกสารแนบท้ายหมายเลข 2 รายละเอียดเกี่ยวกับการคัดเลือกบุคคลเพื่อแต่งตั้งให้ดำรงตำแหน่งประเภททั่วไป ระดับชำนาญงาน ตำแหน่งเจ้าพนักงานธุรการชำนาญงาน ได้กำหนดคุณสมบัติดังนี้
		ข้อ 3 ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ในระดับเดียวกัน หรืออนุปริญญาหลักสูตร 3 ปี ต่อจากมัธยมศึกษาตอนปลายหรือเทียบเท่า และดำรงตำแหน่งหรือเคยดำรงตำแหน่งในสายงานปฏิบัติงานธุรการ หรืองานอื่นที่เกี่ยวข้องกับหน้าที่ความรับผิดชอบและลักษณะงานมาแล้วไม่น้อยกว่า 6 ปีและ
		ข้อ 4  ปัจจุบันดำรงตำแหน่งเจ้าพนักงานธุรการปฏิบัติงาน และ
                     ข้อ 5   ดำรงตำแหน่งประเภททั่วไป ระดับปฏิบัติงานมาแล้วไม่น้อยกว่า 6 ปี กำหนดเวลา 6 ปี
สำหรับผู้ที่มีคุณสมบัติเฉพาะตำแหน่งสำหรับเจ้าพนักงานธุรการระดับปฏิบัติงาน ที่มีคุณวุฒิเทียบได้ไม่ต่ำกว่าประกาศนียบัตรวิชาชีพเทคนิค หรือ อนุปริญญาหลักสูตร 2 ปี ต่อจากประกาศนียบัตรมัธยมศึกษาตอนปลายหรือเทียบเท่า และให้ลดเป็น 4 ปี สำหรับผู้ที่มีคุณสมบัติเฉพาะตำแหน่งเจ้าพนักงานธุรการ ระดับปฏิบัติงานที่มีคุณวุฒิเทียบได้ไม่ต่ำกว่าประกาศนียบัตรวิชาชีพชั้นสูง หรืออนุปริญญาหลักสูตร 3 ปี ต่อจากมัธยมศึกษาตอนปลายหรือเทียบเท่า  

	      1. สำนักงาน ก.พ.ได้ยกเลิก หนังสือสำนักงาน ก.พ. ที่ นร 1006/ว 34 ลงวันที่ 29 ตุลาคม 2547                  ข้อ 2.คุณสมบัติเฉพาะตำแหน่ง ปวส. หรืออนุปรญญา 3 ปี หรือเทียบได้ไม่ต่ำกว่านี้ ระดับที่จะแต่งตั้งเป็นระดับชำนาญงาน ต้องครองตำแหน่ง เป็นระยะเวลา 6 ปี  กทม.ก็ยึดตามกหนังสือนี้ด้วย (ตามที่แนบ)
	     2. อ้างตามหนังสือสำนักงานงาน ก.พ. ที่ นร 1006/ว 13 ลงวันที่ 11 สิงหาคม 2564                     เรื่อง หลักเกณฑ์ วิธีการ และเงื่อนไขการย้าย การโอน หรือการเลื่อนข้าราชการพลเรือนสามัญแต่งตั้งให้ดำรงตำแหน่งประเภททั่วไป กำหนดเฉพาะคุณสมบัติเรื่องระยะเวลาการดำรงตำแหน่งตามคุณวุฒิเฉพาะสำหรับตำแหน่งเท่านั้น สำหรับระยะเวลาการดำรงตำแหน่งในสายงานที่จะแต่งตั้งไม่ได้กำหนดไว้ ฉะนั้น กรณีดำรงตำแหน่งระดับปฏิบัติงานและมีวุฒิ ปวส. หากดำรงตำแหน่งครบ 4 ปี สามารถเข้ารับการคัดเลือกประเมินบุคคลเพื่อเลื่อนระดับ            ชำนายงานได้ โดยไม่ต้องรอ 6 ปี ตามหนังสือสำนักงาน ก.พ. ว 34 แล้ว










-2-

		ทั้งนี้ ข้าพเจ้าได้โทรสอบถามสำนักงาน กก กทม. แล้วว่ากรณีดำรงตำแหน่ง เจ้าพนักงานธุรการปฏิบัติงานมาได้ 4 ปี แล้ว ไม่สามารถสอบคัดเลือกระดับชำนาญงาน เนื่องจากขาดคุณสมบัติ ต้องรอครบ 6 ปี                 ทำให้ข้าพเจ้าฯและเจ้าพนักงานธุรการระดับปฏิบัติงาน กรุงเทพมหานคร ที่จบ ปวส. และดำรงตำแหน่งครบ 4 ปี  เสียโอกาสในการสมัครสอบคัดเลือก เสียโอกาสในการเติบโตของสายงานทั่วไป
		ข้อเสนอเพื่อพิจารณา ข้าพเจ้าได้พิจารณาแล้วเพื่อเป็นขวัญและกำลังใจ ลดการโอนย้าย และเพื่อการเติบโตในสายงานทั่วไปมีความคล่องตัว จึงอยากขอความเป็นธรรมจาก ท่านผู้ว่าราชการกรุงเทพมหานครหรือหน่วยงานกรุงเทพมหานครที่ดำเนินการเรื่องดังกล่าวข้างต้นหรือหน่วยงานที่เกี่ยวข้อง โปรดพิจารณาเปลี่ยนหลักเกณฑ์การคัดเลือกบุคคลเพื่อแต่งตั้งให้ดำรงตำแหน่งประเภททั่วไป ระดับชำนาญงาน อ้างตามหนังสือสำนักงานงาน ก.พ. ที่ นร 1006/ว 13 ลงวันที่ 11 สิงหาคม 2564 เรื่องหลักเกณฑ์ วิธีการ และเงื่อนไขการย้าย การโอน หรือการเลื่อนข้าราชการพลเรือนสามัญแต่งตั้งให้ดำรงตำแหน่งประเภททั่วไป กรณีดำรงตำแหน่งระดับปฏิบัติงานและมีวุฒิ ปวส. หากดำรงตำแหน่งครบ 4 ปี สามารถเข้ารับการคัดเลือกประเมินบุคคลเพื่อเลื่อนระดับชำนาญงานได้ โดยไม่ต้องรอ 6 ปี  ในการนี้หน่วยงานในสำนักงาน ก.พ. และท้องถิ่นอื่นได้เปลี่ยนหลักเกณฑ์ตามสำนักงาน ก.พ.เรียบร้อยแล้ว
		จึงเรียนมาเพื่อโปรดพิจารณาแก้ไขหลักเกณฑ์ฯ ผลเป็นประการใดโปรดแจ้งให้ข้าพเจ้าทราบด้วยจักขอบคุณยิ่ง